****

**Tárgy:**  **Az MFP Program keretében felajánlott állami tulajdonú ingatlanok önkormányzati tulajdonba adásának kezdeményezéséről döntés**

**E L Ő T E R J E S Z T É S**

**Csemő Község Képviselőtestületének**

**2023. május 23-án tartandó ülésére**

Tisztelt Képviselő-testület!

A Miniszterelnökség és a Maradványvagyon-hasznosító Zrt. megkereste Csemő Község Önkormányzatát, és tájékoztatta, hogy a Magyar Falu Program támogatási rendszerének részeként az idei évben lehetőség nyílik, az MVH Zrt. által előzetesen átvizsgált, az állami feladatellátáshoz nem szükséges ingatlanok ingyenes tulajdonba adására az önkormányzat részére.

A megkereső levelet mellékletként kiadom.

Az ajánlat összesen hét csemői ingatlant nevesít:

CSEMŐ Külterület 0216/5 Kivett saját használatú út

(Őze dűlő, magtár utáni rész)

CSEMŐ Külterület 0333/4 Kivett hígtrágya tároló

(Kardos dűlő és Vári dűlő között)

CSEMŐ Külterület 0329/19 Kivett hígtrágya tároló

(Kardos és Hornyák dűlő között)

CSEMŐ Külterület 0420/10 Kivett hígtrágya tároló

(sertéstelep, Mizsei út és Kecskés dűlő között)

CSEMŐ Külterület 0420/11 Kivett hígtrágya tároló

(sertéstelep, Mizsei út és Kecskés dűlő között)

CSEMŐ Belterület 702 Kivett saját használatú út

(Szíjj dűlő sarok)

CSEMŐ Külterület 0426 Kivett hígtrágya tároló

(Szentpéteri dűlő és Irsai út között)

Az ingatlanok átadása ÖSSZESÍTVE, egyszerre kerülhetnének át önkormányzati tulajdonba, az aktuális természeti állapotuk szerint – nincs lehetőség tehát válogatni közülük.

2023. május 31-ig nyilatkozni kell az önkormányzati szándékról, amelyhez mellékelni szükséges a képviselő-testületi határozatot is.

A tájékoztatás szerint az ingatlanok átvételére vonatkozó támogató nyilatkozat az adott ingatlan Magyar Falu Program keretében történő ingyenes önkormányzati tulajdonba adására vonatkozó kezdeményezésnek minősül.

Érdekes döntés előtt állunk!

Ha a kérdést úgy vizsgáljuk, hogy közel 150 hektár terület tulajdonjoga szerezhető meg ingyen, akkor még úgy sem lehet kérdőjel, hogy egyébként a területek aranykorona nélküli értékűek.

Ha azt a szempontot prioráljuk, hogy ezt a területet miként és hogyan, de legfőképpen miből tudjuk hasznosítani (pl. erdősítés), akkor már nem ilyen egyértelműen pozitív az összkép.

Az biztos, hogy tulajdonba vétel esetén az ingatlanok más célú hasznosítását lehet és kell megcélozni. A legkézenfekvőbb megoldás a területek erdősítése, amelyhez a következő években fedezetet kell terveznie a mindenkori képviselő-testületnek.

Ez egy lehetőség amiről most kell döntést hozni, még akkor is, ha az ingatlanok átvételének kezdeményezésnél több konkrétum jelenleg nem látszik.

**A fentiek megtárgyalása után kérem a Tisztelt Képviselő-testületet, hogy a lentebb írt határozati javaslatot elfogadni szíveskedjen.**

**… /2023. ( ) határozat**

**Csemő Község Önkormányzatának Képviselő-testülete a nemzeti vagyonról szóló 2011. évi CXCVI. törvény 13. §-ában foglaltak, valamint az állami vagyonról szóló 2007. évi CVI. törvény 42/O. § (1) bekezdésének a) pontja alapján a Maradványvagyon-hasznosító Zrt-nél ( a továbbiakban MVH Zrt.) kezdeményezi és kérelmezi a CSEMŐ, külterület 0216/5 hrsz., Kivett saját használatú út, CSEMŐ, külterület 0333/4 hrsz., Kivett hígtrágya tároló,**

**CSEMŐ, külterület 0329/19 hrsz., Kivett hígtrágya tároló, CSEMŐ, külterület 0420/10 hrsz., Kivett hígtrágya tároló CSEMŐ, külterület 0420/11 hrsz., kivett hígtrágya tároló, CSEMŐ, belterület 702 hrsz., Kivett saját használatú út, CSEMŐ, külterület 0426 hrsz., Kivett hígtrágya tároló megnevezésű ingatlanok ingyenes önkormányzati tulajdonba adását.**

**A képviselő-testület felhatalmazza a polgármestert, hogy az ingatlanok ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, nyilatkozatot tegyen, megállapodást aláírjon.**

**Határidő: azonnal.**

**Felelős: polgármester.**

Csemő, 2023. május 17.

Dr. Lakos Roland

polgármester